23 iulie 2025

Comunicat de presă

**3,34% - rata şomajului înregistrat în evidenţele AJOFM Caraş-Severin în luna iunie 2025**

La sfârşitul lunii iunie 2025, rata şomajului înregistrat la nivelul judeţului Caraş-Severin a fost de 3,34%, iar numărul total de şomeri la finele lunii iunie a fost de 3.051 persoane.

Din totalul şomerilor înregistraţi, 1.135 au fost şomeri indemnizaţi şi 1.916 şomeri neindemnizaţi. Numărul şomerilor indemnizaţi a crescut cu 15 persoane, iar numărul şomerilor neindemnizaţi a scăzut cu 54 persoane faţă de luna precedentă.

În funcție de mediul de rezidență, numărul şomerilor la finele lunii iunie se prezintă astfel: 1.341 şomeri provin din mediul urban şi 1.710 şomeri provin din mediul rural.

Numărul şomerilor femei la 30 iunie 2025 era de 1.329 persoane, în timp ce numărul şomerilor bărbaţi era de 1.648 persoane.

Cei mai mulţi şomeri aveau între 40 – 49 de ani (66.273), urmaţi de cei cu vârsta peste 55 ani (61.142), la polul opus aflându-se persoanele între 25 – 29 de ani (14.851).

Structura șomajului pe grupe de vârste la finele lunii iunie 2025 se prezintă astfel:

|  |  |
| --- | --- |
| Grupa de vârstă | Stoc la finele lunii |
| Total | 3.015 |
| < 25 ani | 162 |
| între 25-29 | 131 |
| între 30-39 | 493 |
| între 40-49 | 738 |
| între 50-55 | 635 |
| peste 55 ani | 892 |

Referitor la structura şomajului după nivelul de instruire, şomerii fără studii şi cei cu nivel de instruire primar au o pondere însemnată în totalul şomerilor înregistraţi în evidenţele AJOFM Caraş-Severin (26,35%). Şomerii cu nivel de instruire gimnazial reprezintă 29,83% din totalul şomerilor înregistraţi, iar cei cu studii universitare 5,90%.

Mai multe informaţii privind situaţia statistică a şomajului la sfârșitul lunii iunie 2025 pot fi vizualizate accesând www.anofm.ro, la secțiunea alocată AJOFM Caraş-Severin - Programe, strategii, statistici.

Agenția Județeană pentru Ocuparea Forței de Muncă Caraş-Severin